Pearsonin pääkonttori on Lontoon Shell Mex Housessa, osoitteessa 80 Strand.
**Pearson PLC** on brittiläinen kustannus- ja koulutusyhtiö. Se on oppimateriaaleissa ja koulutusohjelmistoissa maailman suurin, ja lisäksi Pearsonin tytäryhtiö Penguin Group omistaa vajaat puolet maailman suurimmasta yleiskustantamoyrityksestä, vuonna 2013 muodostetusta Penguin Random Housesta, jonka alaisuuteen kuuluu noin 250 itsenäistä kustantamoa. Pearsonin osake noteerataan Lontoon ja New Yorkin pörsseissä ja se on mukana FTSE 100 -indeksissä.

Historiaa
---------

Yhtiön perusti Samuel Pearson vuonna 1844 Yorkshiressa toimivaksi rakennusyritykseksi nimellä *S. Pearson & Son*. Vuonna 1880 yritys siirtyi lapsenlapselle Weetman Dickinson Pearsonille, joka tunnettiin myöhemmin lordi Cowdrayna. Hän oli insinööri, joka vaihtoi yrityksen toimipaikan Yorkshiresta Lontooseen vuonna 1890 ja teki yrityksestä silloisen maailman suurimpiin kuuluvan rakennusliikkeen.

Vuonna 1919 yhtiö hankki 45 prosentin osakkuuden Lazard Brothersin pankin Lontoon toimipaikasta, ja omisti vielä vuonna 1999 pankista 50 prosenttia. Vuonna 1921 Pearson osti useita paikallisia sanomalehtiä eri puolilta Britanniaa, joista se muodosti tytäryhtiön Westminster Press Group. Rakennusliiketoiminta lopetettiin 1920-luvun kuluessa.

Vuonna 1957 Pearson osti Financial Times -talouslehden ja 50 prosentin osuuden The Economistista. Vuonna 1724 perustettu kustannusyhtiö Longman siirtyi Pearsonille 1968.

Pearson listautui Lontoon pörssiin 1969. Se osti Penguin-taskukirjakustantamon 1970,/ ja vuonna 1972 vuorossa oli lastenkirjakustantamon Ladybird Booksin hankinta. Vuonna 1986 Pearson laajensi satelliittitelevisiopalveluihin, joista vähitellen kehittyi nykyinen Sky.

1970- ja 1980-luvuilla Pearson oli mukana myös öljyteollisuudessa ja omisti Royal Doulton -posliiniastiatehtaan.

Vuonna 1988 Pearson ostaa matemaattista ja tieteellistä kirjallisuutta julkaisevan Addison-Wesleyn ja se yhdistetään Longmanin kanssa Addison-Wesley Longmaniksi.

Vuonna 1994 Pearson laajensi televisiotoimintaansa ostamalla Thames Televisionin, Hill-Fields Entertainmentin ja ACI Worldwide Distributionin. Kahta vuotta myöhemmin Pearson osti tuotantoyhtiön All American Television, jonka uudeksi nimeksi tuli Pearson Television. Monien vaiheiden kautta siitä syntyivät nykyiset RTL Group ja Fremantle, joiden omistuksessa Pearson ei enää ole mukana. 

Samaan aikaan kun Pearson laajeni 1990-luvulla tv-toimintaan, se luopui muun muassa Westminster Pressistä, joka myytiin Newsquestille 1996. Pearson osti HarperCollinsin oppimateriaalitoiminnot vuonna 1996 News Corporationilta  ja Simon & Schuster -kustantamon 1998 Viacomilta. Nämä sekä Addison-Wesley Longman fuusioitiin muodostamaan uusi Pearson Education.

Maaliskuussa 2000 Pearson osti kuvitettujen tietokirjojen kustantajan Dorling Kindersleyn ja integroi sen Penguiniin. Ostamalla amerikkalaisen National Computer Systemsin (NCS) syyskuussa 2000 Pearson pääsi mukaan Yhdysvaltojen koululaitoksissa käytettyjen ohjelmistojen liiketoimintaan.

Vuonna 2002 Pearson luopui 22 prosentin osuudestaan RTL Groupissa ja osti tilalle Rough Guides -matkakirjakustantamon. Myös kansainvälisillä koulutusohjelmistomarkkinoilla Pearson eteni yritysostoin hankkimalla omistukseensa 2000-luvun kuluessa kymmenkunta alan yritystä Yhdysvalloista.

Heinäkuussa 2011 Pearson kertoi perustavansa Pearson Collegen, tutkintoon johtavan yksityisen korkeakoulun Lontooseen ja Manchesteriin.

Lokakuussa 2012 Pearsonin Penguin Books sulautettiin Bertelsmannin omistamaan Random House -kustantamoon, jolloin syntyi maailman suurin yleiskustantamo Penguin Random House. Bertelsmann omistaa siitä 53 %, Pearson 47 %.

Heinäkuussa 2015 Pearson ilmoitti myyvänsä FT Groupin, mukaan lukien taloussanomalehti *Financial Timesin*, japanilaiselle Nikkeille 844 miljoonalla punnalla. Elokuussa 2015 Pearson myi 50 % osuutensa *The Economist* -lehdestä Agnellin perheelle 469 miljoonalla punnalla.

Lähteet
-------

1. ↑  Financial highlights (Arkistoitu – Internet Archive), Pearson plc, viitattu 1.11.2015.
2. ↑  Jones, Philip. "Pearson stays on top as world's largest book publisher", *The Bookseller*, 21 June 2010. Luettu 1.10.2015.
3. ↑  "Private equity to buy Pearson's IDC for $3.4 billion", 4 May 2010. Luettu 1.10.2015.
4. 1 2 3 4 5 6  Our History Pearson.com. Viitattu 1.10.2015.
5. ↑  Andrew Garfield. "Dragging Lazards into the 21st century", *The Independent*, 25 June 1999.
6. 1 2  Pearson plc history
7. ↑  "Granada and Pearson sell BSB stake BBC News, 1998", BBC News, 17 December 1998. Luettu 1.10.2015.
8. ↑  Our history *pearson.rs*.  Arkistoitu 10.10.2017. Viitattu 10.10.2017.
9. ↑  Pearson Sees Profits Fall 40 Percent, Selling Westminster Press Unit *Associated Press*. Viitattu 1.10.2015.
10. ↑  Gilpin, Kenneth N.. "Pearson to Buy a Publisher From News Corp.", *The New York Times*, 1996-02-10. Luettu 1.10.2015.
11. ↑  "Pearson and Hicks Muse Finalise Agreement", Pearson plc, 3.7.1998. Luettu 1.10.2015.
12. ↑  Pearson buys NCS Faqs.org. Viitattu 1.10.2015.
13. ↑  "Pearson agrees to sell 22% stake in RTL Group", Mediatel. Luettu 1.10.2015.
14. ↑  "Royal Holloway to validate new Pearson degree", Times Higher Education, 4 July 2011. Luettu 1.10.2015.
15. ↑  "FT owners plan college for business degrees", The Guardian, 14 August 2012. Luettu 17 November 2012.
16. ↑  "Random, Penguin merging to form leading publisher", *Reuters*, 29 October 2012.
17. ↑  Anniina Wallius, Fuusio synnyttää jättiyhtiön Euroopan kustannusmarkkinoille, Yle.fi, viitattu 29.9.2015.
18. ↑  Henry Mance, Arash Massoudi and James Fontanella-Khan. "Nikkei to buy FT Group for £844m from Pearson", *Financial Times*, 23 July 2015. Luettu 28 July 2015.
19. ↑  Pearson sells Economist Group stake *bbc.co.uk*. Viitattu 12.8.2015.
20. ↑  Omar Oakes. "Pearson to sell Economist Group stake", *Brand Republic*, 27 July 2015. Luettu 1.10.2015.


|  |  |  |  |  |  |
| --- | --- | --- | --- | --- | --- |
| 

| * n
* k
* m
Yhdistynyt kuningaskunta FTSE 100 |
| --- |
|  |
| 
* 3i
* Admiral Group
* Airtel Africa
* Anglo American
* Antofagasta
* Ashtead Group
* Associated British Foods
* Astra Zeneca
* Auto Traders Group
* Aviva
* B&M European Value Retail
* BAE Systems
* Barclays
* Barratt Developments
* Beazley
* Berkeley Group
* BP
* British American Tobacco
* BT Group
* Bunzl
* Burberry Group
* CNA Centrica
* Coca-Cola HBC
* Compass Group
* ConvaTec Group
* Croda International
* DCC
* Dechra Pharmaceuticals
* Diageo
* Diploma plc
* Endeavour Mining
* Entain
* Experian
* F&C Investment Trust
* Flutter Entertainment
* Frasers Group
* Fresnillo
* Glencore
* GSK
* Haleon
* Halma
* Hikma Pharmaceuticals
* Howdens Joinery
* HSBC
* IMI
* Imperial Brands Group
* Informa
* InterContinental Hotels Group
* Intermediate Capital Group
* Intertek
* International Consolidated Airlines Group
* JD Sports Fashion
* Kingfisher
* Land Securities Group
* Legal & General
* Lloyds TSB
* London Stock Exchange Group
* M&G
* Marks & Spencer
* Melrose Industries
* Mondi
* National Grid
* NatWest Group
* Next
* Ocado
* Pearson
* Pershing Square
* Phoenix Group
* Prudential
* Reckitt Benckiser
* RELX
* Rentokil Initial
* Right Move
* Rio Tinto Group
* Rolls-Royce
* RS Group
* Sage Group
* J Sainsbury
* Schroders
* Scottish Mortgage Investment Trust
* Segro
* Severn Trent
* Shell
* Smith & Nephew
* Smith
* Smiths Group
* Smurfit Kappa Group
* Spirax-Sarco Engineering
* SSE
* St. James's Place
* Standard Chartered
* Taylor Wimpey
* Tesco
* Unilever
* Unite Group
* United Utilities
* Vodafone
* Weir Group
* Whitbread
* WPP

 |
|  |
| Päivitetty: 4. tammikuuta 2024 |

 |